ขอแก้ภาพลักษณ์‘ญี่ปุ่น’ไม่ทิ้งไทย
ญี่ปุ่นไม่ทิ้งไทย เมติยันไทยยังเป็นฐานผลิตอิเล็ก ทรอนิกส์
2 ธ.ค. 2554

ญี่ปุ่นไม่ทิ้งไทย เมติยันไทยยังเป็นฐานผลิตอิเล็ก ทรอนิกส์
นายวีรพงษ์ รามางกูร ประธานคณะกรรมการยุทธศาสตร์เพื่อการฟื้นฟูและสร้างอนาคตประเทศ (กยอ.) เปิดเผยว่า มั่นใจว่านักลงทุนญี่ปุ่นที่ประกอบอุตสาหกรรมฮาร์ดดิสก์ไดรฟ์ที่มีฐานการผลิต 60% ของโลกอยู่ที่ จ.พระนครศรีอยุธยา และเสียหายหนักจากภัยน้ำท่วม จะไม่ย้ายฐานการผลิตออกจากพื้นที่และออกจากไทย 
ทั้งนี้ จากการเข้าพบรัฐมนตรีว่าการกระทรวงเศรษฐกิจ การค้า และอุตสาหกรรมของญี่ปุ่น (เมติ) ระบุว่า น้ำที่ จ.พระนครศรีอยุธยา มีคุณภาพพิเศษ และอุตสาหกรรมนี้ต้องใช้น้ำมาก การย้ายฐานไปประเทศอื่นๆ คงไม่ใช่ไปที่ไหนก็ได้
อย่างไรก็ดี รัฐมนตรีเมติเสนอให้ไทยกู้ชื่อเสียงของ จ.พระนครศรีอยุธยา เพราะน้ำท่วมส่งผลกระทบต่อการสั่งซื้อของลูกค้า เพราะไม่กล้าสั่งซื้อ กลัวว่าจะส่งสินค้าไม่ได้ ทางญี่ปุ่นพร้อมให้ความร่วมมือเต็มที่ เช่น การกู้นิคมอุตสาหกรรมและน้ำท่วมในกรุงเทพมหานคร (กทม.)
ขณะที่แนวทางการกู้ภาพลักษณ์จุดแรกจะมุ่งทำให้นักท่องเที่ยวกลับมาเที่ยว จ.พระนครศรีอยุธยาและ กทม.ในจำนวนเท่าเดิม ซึ่งนักท่องเที่ยวจะบอกปากต่อปากและเป็นกระบอกเสียงที่สร้างความมั่นใจ
นายวีรพงษ์ กล่าวว่า ได้ยืนยันกับนักลงทุนญี่ปุ่นว่าจากการพบนักลงทุนญี่ปุ่น นักลงทุนถามว่ารัฐบาลไทยมีความพร้อมด้านการเงินที่จะมาลงทุนระบบน้ำหรือไม่ ซึ่งตนไทยมีฐานะการเงินที่แข็งแกร่ง มีการเกินดุลบัญชีเดินสะพัดและเกินดุลการค้า 12 ปีต่อเนื่องหนี้สาธารณะต่อจีดีพีอยู่ที่ 40% และครึ่งหนึ่งเป็นหนี้สินของกองทุนฟื้นฟูฯ